section_heading: Spomen–obilježje
paragraph_text: Vlada je u rujnu 2009. zadužila ministarstva kulture, mora, prometa i infrastrukture te graditeljstva i prostornoga uređenja na objavu pozivnoga natječaja za izradu idejnoga rješenja za spomen-obilježje kornatske tragedije, kako bi bilo gotovo do obljetnice tragedije 2010. Dana 29. siječnja 2010. objavljeno je da je natječaj za spomen-obilježje dvanaestorici poginulih vatrogasaca na Velikom Kornatu dobio zadarski arhitekt Nikola Bašić. Tako je odlučio ocjenjivački sud, a imena nagrađenih objavljena su novinarima u Ministarstvu kulture, neposredno poslije zasjedanja i usuglašavanja stavova prosudbenoga povkerenstva. Plan je bio, da obilježje ima dizajn križeva sastavljenih od kamenja kakvo se nalazi na otoku, ćime bi se uklopilo u krajolik.<ref>Za spomen-obilježje stradalim vatrogascima 12 križeva, Dnevnik.hr, 29. veljače 2010., preuzeto 1. veljače 2010.<ref>Večernji list, 29. siječnja 2010., str. 23. Spomen križevi na Kornatima dovršeni su 23. svibnja 2010. godine.